Úradný vestník L 103 , 22/04/1994 S. 0010 - 0011

Fínske špeciálne vydanie: Kapitola 2 Zväzok 11 S. 0115

Švédske špeciálne vydanie: Kapitola 2 Zväzok 11 S. 0115



Nariadenie Komisie (ES) č. 884/94 z 20. apríla 1994 o klasifikácii niektorých tovarov v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], v znení nariadenia Komisie (ES) č. 882/94 [2], najmä jeho článok 9, keďže aby sa zabezpečilo jednotné používanie kombinovanej nomenklatúry priloženej k spomínanému nariadeniu, je potrebné prijať opatrenia týkajúce sa klasifikácie tovarov uvedených v prílohe tohto nariadenia; keďže nariadenie (EHS) č. 2658/87 určilo všeobecné pravidlá pre interpretáciu kombinovanej nomenklatúry a tieto pravidlá platia aj pre všetky ostatné nomenklatúry, ktoré z neho úplne alebo čiastočne vychádzajú alebo ktoré k nemu pridávajú ďalšie podrozdelenia a ktoré sú určené špecifickými ustanoveniami spoločenstva s ohľadom na používanie tarifných a iných opatrení, týkajúcich sa obchodu s tovarmi; keďže podľa uvedených všeobecných pravidiel tovary opísané v stĺpci 1 tabuľky priloženej k tomuto nariadeniu musia byť klasifikované podľa vhodných číselných znakov (KN) uvedených v stĺpci 2 z dôvodov určených v stĺpci 3; keďže sa pripúšťa, aby informácie o záväzných sadzbách vydané colnými orgánmi členských štátov v súvislosti s klasifikáciou tovarov v kombinovanej nomenklatúre, ktoré nie sú v súlade s právami zriadenými týmto nariadením, boli ďalej uvádzané ich vlastníkom, v rámci ustanovení článku 12 (6) nariadenia Rady (EHS) č. 2913/92, ktorým sa ustanovuje Colný kódex spoločenstva [3], počas obdobia troch mesiacov; keďže opatrenia určené v tomto nariadení sú v súlade so stanoviskom Sekcie tarifnej a štatistickej nomenklatúry Výboru pre colný kódex, PRIJALA TOTO NARIADENIE: Článok 1 Tovary opísané v stĺpci 1 priloženej tabuľky sú teraz klasifikované v rámci kombinovanej nomenklatúry pod vhodnými číselnými znakmi (KN), uvedenými v stĺpci 2 uvedenej tabuľky. Článok 2 Informácie o záväzných sadzbách vydané colnými orgánmi členských štátov, ktoré nie sú v súlade s právami zriadenými týmto nariadením, sa môžu ďalej uvádzať v rámci ustanovení článku 12 (6) nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. apríla 1994 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Strana 5 tohto úradného vestníka. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis | číselný znak (KN) | Dôvody | (1) | (2) | (3) | 1.Faxové zariadenie na odosielanie a automatický príjem dokumentov, obsahujúci text a/alebo grafiku prostredníctvom telefonických liniek. Dokumenty môžu byť odosielané jednému alebo viacerým príjemcom.Zariadenie sa skladá z prístroja na bodové snímanie pôvodného dokumentu, modemu na odosielanie a prijímanie výsledku snímania a prijímacej časti obsahujúcej záznamové zariadenie. Záznamové zariadenie sa môže používať aj na kopírovanie dokumentov. | 85178210 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 8517, 851782 a 85178210. | 2.Satelitný prijímač, ktorý mení vysokofrekvenčné televízne signály prijaté satelitnou parabolickou anténou a prenáša ich v použiteľnej forme na pripojený farebný televízny prijímač.Satelitný prijímač môže obsahovať zariadenie na voľbu kanálov (klávesnicou alebo diaľkovým ovládaním). | 85281091 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 8528, 852810 a 85281091. Klasifikácia v rámci číselného znaku (KN) 8525 nie je možná, pretože prenos transformovaných signálov sa nepovažuje za prenos v zmysle číselného znaku (KN) 8525. | --------------------------------------------------